Elora Hardy

Si Elora Hardy (namundag 1980) sarong  Kanadyano-Indones na para-desenyo, na iyong nagtogdas kan kompanyang IBUKU. Siya bantog na gayo sa pagdesenyo (katuruwang niya an trupa niya sa IBUKU asin saiyang ama si John Hardy) sarong komunidad nin mga harong na kawayan harani sa Denpasar sa Bali. Siya namundag sa Kanada, nagdakula sa Bali asin nagdakit sa Estados Unidos sa edad na 14 sa pagklase bilang interna. Dangan siya nagkua nin kurso sa fine arts asin nagtrabaho sa industriya nin moda kun saen siya nagdesenyo nin mga prints para ki Donna Karan. Kan 2010 si Hardy nagbalik sa Bali asin pinundar an Ibuku, sarong kompanya sa pagdedesenyo na ginagamit an kawayan asin ibang mga natural na materyales sa pagtugdok nin mga harong asin estruktura. Poon  kaidto an Ibuku nakatugdok na nin 90 estruktura gibo sa kawayan  sa Sur-subangan na Asya asin sa Aprika. Si Hardy naghaman nin pangyogang pabilyon asin klasrum na may lutoan sa Four Seasons sa Bali, an interior na desenyo kan  Tri restauran sa Hong Kong, mga muebles para sa Como Marketplace sa Singapore asin harong-sa-kahoy na suites sa Bambu Indah.

Sa trabaho sa mga edipisyong kawayan, si Hardy  nangaranan kan Architectural Digest Innovator kan  2013.  Kan 2015 nagtao siyang lektura sa TED Talk dapit kan mga proyekto niya sa pagtogdok tituladong “Magical houses, made of bamboo”, na nag'ani nin apat na milyon na paghiling kaamayan kan taon 2019.

 Hilnga man

 Mga konstruksyon sa kawayan

 Toltolan 

Kategorya:Mga buhay
Kategorya:Mga babaeng paradesenyo sa moda
Kategorya:Mga babaeng arkitekto
Kategorya:Mga taga-Bali
Kategorya:1980 nagkamurundag
Kategorya:Mga Indones